สรุปภาวะตลาดต่างประเทศ ประจำวันที่ 28 มิ.ย.62
สรุปภาวะตลาดต่างประเทศ ประจำวันที่ 28 มิ.ย.62
สรุปภาวะตลาดต่างประเทศ ประจำวันที่ 28 มิ.ย.62
1 ก.ค. 2562

ดัชนีดาวโจนส์ตลาดหุ้นนิวยอร์กปิดบวกเมื่อวันศุกร์ (28 มิ.ย.) โดยได้แรงหนุนส่วนใหญ่จากหุ้นกลุ่มธนาคารที่ทะยานขึ้น ขณะที่นักลงทุนจับตาการพบปะกันระหว่างประธานาธิบดีโดนัลด์ ทรัมป์แห่งสหรัฐ และประธานาธิบดีสี จิ้นผิงของจีน นอกรอบการประชุมผู้นำกลุ่ม G20 ในวันเสาร์นี้
ดัชนีเฉลี่ยอุตสาหกรรมดาวโจนส์ปิดที่ 26,599.96 จุด เพิ่มขึ้น 73.38 จุด หรือ +0.28% ขณะที่ดัชนี S&amp;P500 ปิดที่ 2,941.76 จุด เพิ่มขึ้น 16.84 จุด หรือ +0.58 % และดัชนี Nasdaq ปิดที่ 8,006.24 จุด เพิ่มขึ้น 38.49 จุด หรือ 0.48 %
ตลาดหุ้นยุโรปปิดบวกเมื่อวันศุกร์ (28 มิ.ย.) โดยปรับตัวขึ้นในช่วงครึ่งปีแรกมากที่สุดในรอบกว่า 20 ปี ขณะที่นักลงทุนรอคอยผลการเจรจาการค้าระหว่างผู้นำสหรัฐและจีนในวันเสาร์นี้ 
ดัชนี Stoxx Europe 600 บวก 0.70% ปิดที่ 384.87 จุด
ดัชนี CAC-40 ตลาดหุ้นฝรั่งเศสปิดที่ 5,538.97 จุด เพิ่มขึ้น 45.36 จุดหรือ +0.83% ขณะที่ ดัชนี DAX ตลาดหุ้นเยอรมันปิดที่ 12,398.80 จุด เพิ่มขึ้น 127.77 จุด หรือ +1.04% และ ดัชนี FTSE 100 ตลาดหุ้นลอนดอนปิดที่ 7,425.63 จุด เพิ่มขึ้น 23.30 จุด หรือ +0.31%
ตลาดหุ้นลอนดอนปิดปรับตัวขึ้นเมื่อวันศุกร์ (28 มิ.ย.) โดยได้แรงหนุนจากการพุ่งขึ้นของหุ้นกลุ่มสร้างบ้าน หลังนายบอริส จอห์นสัน ตัวเก็งนายกรัฐมนตรีคนใหม่ของอังกฤษ เปิดเผยว่า เขาจะปรับลดภาษีการขายบ้าน
ดัชนี FTSE 100 ตลาดหุ้นลอนดอนปิดที่ 7,425.63 จุด เพิ่มขึ้น 23.30 จุด หรือ +0.31%
สัญญาน้ำมันดิบเวสต์เท็กซัส (WTI) ตลาดนิวยอร์กปิดลดลงเมื่อวันศุกร์ (28 มิ.ย.) โดยถูกกดดันจากผลผลิตน้ำมันดิบสหรัฐที่พุ่งขึ้นในเดือนเม.ย. และ จำนวนแท่นขุดเจาะน้ำมันของสหรัฐเพิ่มขึ้นในสัปดาห์นี้
สัญญาน้ำมันดิบ WTI ส่งมอบเดือนส.ค. ลดลง 96 เซนต์ หรือ 1.6% ปิดที่ 58.47 ดอลลาร์/บาร์เรล
สัญญาน้ำมันดิบเบรนท์ส่งมอบเดือนก.ย.ลดลง 93 เซนต์ หรือ 1.4% ปิดที่ 64.74 ดอลลาร์/บาร์เรล
สัญญาทองคำตลาดนิวยอร์กปิดบวกขึ้นเมื่อคืนนี้ (28 มิ.ย.) โดยได้แรงหนุนจากเงินดอลลาร์ที่อ่อนค่าลง
สัญญาทองคำตลาด COMEX (Commodity Exchange) ส่งมอบเดือนส.ค. เพิ่มขึ้น 1.7 ดอลลาร์ หรือ 0.12% ปิดที่ 1,413.7 ดอลลาร์/ออนซ์
สัญญาโลหะเงินส่งมอบเดือนก.ย. เพิ่มขึ้น 4.7 เซนต์ หรือ 0.31% ปิดที่ 15.341 ดอลลาร์/ออนซ์ 
สัญญาพลาตินัมส่งมอบเดือนต.ค. พุ่งขึ้น 23.6 ดอลลาร์ หรือ 2.89% ปิดที่ 841.1 ดอลลาร์/ออนซ์
สัญญาพัลลาเดียมส่งมอบเดือนก.ย. ลดลง 1.30 ดอลลาร์ หรือ 0.1% ปิดที่ 1,537.60ดอลลาร์/ออนซ์
ดอลลาร์สหรัฐอ่อนค่าลงเมื่อเทียบกับสกุลเงินหลักๆ ในการซื้อขายที่ตลาดปริวรรตเงินตรานิวยอร์กเมื่อวันศุกร์ (28 มิ.ย.) หลังจากสหรัฐเปิดเผยข้อมูลการใช้จ่ายและรายได้ส่วนบุคคลเพิ่มขึ้นเล็กน้อยในเดือนพ.ค. ซึ่งบ่งชี้ถึงภาวะเงินเฟ้อที่อยู่ในระดับต่ำ
ดัชนีดอลลาร์ ซึ่งเป็นดัชนีวัดความเคลื่อนไหวของดอลลาร์เมื่อเทียบกับสกุลเงินหลัก 6 สกุลในตะกร้าเงิน ลดลง 0.05% สู่ระดับ 96.1415
ดอลลาร์สหรัฐแข็งค่าเล็กน้อยเมื่อเทียบกับเงินเยน ที่ระดับ 107.78 เยน จากระดับ 107.73 เยน แต่อ่อนค่าเมื่อเทียบกับฟรังก์สวิส ที่ระดับ 0.9755 ฟรังก์ จากระดับ 0.9759 ฟรังก์ นอกจากนี้ ดอลลาร์สหรัฐยังอ่อนค่าเมื่อเทียบกับดอลลาร์แคนาดา ที่ระดับ 1.3082 ดอลลาร์แคนาดา จากระดับ 1.3093 ดอลลาร์แคนาดา
ยูโรแข็งค่าขึ้นแตะที่ระดับ 1.1375 ดอลลาร์ จากระดับ 1.1373 ดอลลาร์ ขณะที่เงินปอนด์แข็งค่าลงสู่ระดับ 1.2702 ดอลลาร์ จากระดับ 1.2665 ดอลลาร์ ส่วนดอลลาร์ออสเตรเลียแข็งค่าขึ้นแตะที่ระดับ 0.7018 ดอลลาร์สหรัฐ จากระดับ 0.7004 ดอลลาร์สหรัฐ